section_heading: Životopis
paragraph_text: Sudjelovao je na stotinjak skupnih izložbi u zemlji i inozemstvu, kao što su London, Edinburgh, Moskva, Budimpešta, Beč, Hamburg, Buenos Aires, Sao Paolo, Zürich i drugi. Jedan je od najznačajnijih pripadnika druge generacije Hlebinske slikarske škole, a svojim je radovima zastupljen u brojnim privatnim i javnim zbirkama, galerijama i muzejima u Hrvatskoj, Italiji, Njemačkoj i Švicarskoj. Njegovi najstariji radovi nalaze se u stalnom postavu Galerije naivne umjetnosti Hlebine.